Szentgrótért Kft.

2019. évi beszámolója

Készítette: Tóth István Zalaszentgrót, 2020.01.07.

**A Szentgrótért Kft. munkavállalói:**

Tóth István ügyvezető

Januárban: Huszár Tünde adminisztrátor, marketing

Februártól: Simon Noémi egyéb ügyintéző

Vasáros István karbantartó rendezvénykoordinátor

Augusztustól: Győrfi Gábor vállalkozó

Bécs Miklós egyszerű ipari foglalkozású

Székely Tibor egyszerű ipari foglalkozású

Bogdán István egyszerű ipari foglalkozású

Lakatos Zsolt egyszerű ipari foglalkozású

2019 évben távozott a Kft-től Huszár Tünde. Új belépő Simon Noémi, illetve augusztus hónaptól további 5 fővel bővült a Szentgrótért Kft.

**A Kft. tevékenységi köre 2019 évben**

1. Zalaszentgrót Dózsa György u. 9. Társasház üzemeltetése, helységek bérbeadása, felújítás, javításkoordinálás, rendezvények lebonyolítása, társasházkezelés
2. Rendezvények koordinálása felkérés alapján, rendezvényekre eszközök biztosítása
3. Sátor, és egyéb eszközök bérbeadása
4. Szentgrót kártya értékesítése
5. Marketing tevékenységek
6. Zöldterület gondozás
7. Egyéb tevékenységek

2019. év december 30. pénzügyi helyzet:

Szentgrótért Kft. számláján: 4.010.272 Ft

Házi pénztár: 127.641 Ft

Társasház számláján: 1.201.015 Ft

Házi pénztár: 135.887 Ft

**2019 évben az előzőleg említett tevékenységek részletes leírása:**

1. Zalaszentgrót Dózsa György u. 9. Társasház üzemeltetése, helységek bérbeadása, felújítás, javításkoordinálás, rendezvények lebonyolítása

A tavalyi évhez hasonlóan 2019 évben is folytattuk a Tömegszervezetek Házának üzemeltetését. A téli időszakban, a kinti időjárás következtében egyre több teremfoglalást rögzítünk. A nyári időszakban egy állásbörzének biztosíthattunk helyet, melyen segítettünk a szervezésben, munkáltatók invitálásában, illetve kérésre catering szolgáltatást is biztosítottunk. A Karrier napként hirdetett esemény sikerességét bizonyította a rengeteg résztvevő, álláskereső, illetve munkáltató részvétele.



Az esemény főszervezője prezentációt tartott a munkáltatók részére.

A társasház idén is igényelt karbantartást. Ennek megvitatására a Szentgrótért Kft. közgyűlést hívott össze a tulajdonosok számára. A problémát a Benu gyógyszertárban keletkező elektronikai gondok okozták. Ennek orvoslására villanyszerelő szakember derítette ki a hiba forrását.

A következő nagyobb beruházást igénylő felújítás egy riasztó, tűzriasztó rendszer kiépítését jelenti. Ennek tárgyalására még nem került sor.

A társasház erősáramú- tűzvédelmi minősítő iratában előírt szabályoknak megfelelő karbantartási munkálatokat elláttuk, így több lámpabúra is cserére került, illetve ellenőriztettük a konnektorokat is.

Ellenőrzésre került továbbá minden tűzoltó készülék, valamint kéményseprő közreműködésével a kémény állapota is felmérésre került, melyben hibát nem találtak.

A fűtésszezon kezdete előtt átvizsgálásra került a fűtésrendszer, így a gázkazán is, amely hatékony, ugyanakkor takarékosnak nem mondható az életkora miatt. Indokolt a közeljövőben a cseréje, akár pályázati forrásból, vagy esetleg mivel a bérleti díj, üzemeltetési díj évek óta nem változott meg kell gondolni az üzemeltetési díj emelését, mivel beruházásokra fejlesztésre forrás nem marad.

Tervezzük a Dózsa György út 9 szám előtt lévő két lámpaoszlop cseréjét, mivel balesetveszélyes és szemetesnek használják a törött lámpaburákat. Árajánlatot kértünk Madler Zsolt villanyszerelőtől, aki a cserét, villanybekötést kb. 180.000,-Ft értékben állapította meg. A kivitelezésre 2020. év első felében kerül sor.

1. Társasházkezelés

A Szentgrótért Kft. eddigi tevékenységi körébe is beletartozott a társasházkezelést, a már említett Tömegszervezetek Háza kapcsán. Azonban a törvénymódosítás miatt, jövő évtől, azaz 2020-ban már csak és kizárólag Társasházkezelői végzettséggel rendelkező személy kezelhet társasházat. Ennek következtében az idei évben Tóth István elvégezte a Társasházkezelői tanfolyamot, így jövőre nézve, törvényesen működhetünk tovább. Azonban Zalaszentgróton akadnak olyan lakóegységek, ahol még a lakók által megválasztott, iskolai végzettség nélküli magánszemély végzi a társasház kezelését. Mivel jó bevételi forrásnak ígérkezik, illetve a törvény hatályba lépése után már kötelezően csak végzettséggel válhat valakiből közös képviselő, így a Szentgrótért Kft. elvállalta a zalaszentgróti társasházak kezelését. Augusztus hónapban vettük át az első társasházat a Katalin ltp. 4/B lépcsőházat 14 lakással. Hamar megismerkedtünk a lakókkal, és könnyen megegyeztünk a kezeléssel járó költségekről is. Október hónapban pedig már túl voltunk az első társasházi felújításon is, ahol ablakcserét végeztek a szakemberek.

A következő társasházat a Kinizsi tér 1. szám alatti 2 lépcsőházból és 22 lakásból álló tömböt szeptember óta kezeljük. Itt a díjakat azonban csak novembertől szedtük, az éves víz elszámolás miatt. Sajnos itt is akad bőven felújítandó rész. A Kinizsi tér 1/A lépcsőház teteje beázik, de a folyamatos esőzések és szakember hiány miatt még nem került sor ennek megjavítatására. Árajánlatot kaptunk, várhatóan 2020 tavaszán neki tudnak állni az épület javításának.

A következő társasház a Katalin ltp. 6/A lépcsőház lesz 11 lakással, ennek átadása folyamatban van. A Kft ezt követően is várja társasházak megkeresését, mivel erre reális esély mutatkozik az új törvénytervezet miatt.

A törvény tervezet szerint nem vállalhat társasház kezelést üzletszerűen az a személy akinek nincs hozzá végzettsége, ugyanakkor a törvény annyit enged, hogy ahol lakókét van nyilvántartva, ott térítésmentesen közös képviseletet elláthat.

Feladatkörünkbe az alábbiak tartoznak:

* társasház törvényes működtetése
* számlák kezelése
* díjak beszedése
* könyvelés
* felújítások lebonyolítása
* lakógyűlések lebonyolítása
* kapcsolattartás a lakóközösséggel

|  |  |  |  |  |  |
| --- | --- | --- | --- | --- | --- |
| **Társasház-kezelési költségek** | | **2019** |  |  |  |
| **Nettó bevétel (Ft)** | **Katalin ltp 4/B** | **Kinizsi tér 1/A** | **Kinizsi tér 1/B** | **Dózsa György u. 9** | **Összesen** |
| **Január** |  |  |  | 180000 | 180000 |
| **Február** |  |  |  |  |  |
| **Március** |  |  |  |  |  |
| **Április** |  |  |  | 180000 | 180000 |
| **Május** |  |  |  |  |  |
| **Június** |  |  |  |  |  |
| **Július** |  |  |  | 180000 | 180000 |
| **Augusztus** |  |  |  |  |  |
| **Szeptember** | 31220 |  |  |  | 31220 |
| **Október** | 19213 |  |  | 180000 | 199213 |
| **November** | 16811 | 22000 | 22000 |  | 60811 |
| **December** | 16811 | 11000 | 11000 |  | 38811 |
| **Összesen:** | 84055 | 33000 | 33000 | 720000 | **870055** |
|  |  |  |  |  |  |
| **Nettó kiadás (Ft)** |  | **2019** |  |  |  |
|  | **Eszköz** | **Papírírószer** | **Munkabér+járulék** |  | **Összesen** |
| **Január** |  | 1000 |  |  | 1000 |
| **Február** |  | 1000 |  |  | 1000 |
| **Március** |  | 1000 |  |  | 1000 |
| **Április** |  | 1000 |  |  | 1000 |
| **Május** |  | 1000 |  |  | 1000 |
| **Június** |  | 1000 |  |  | 1000 |
| **Július** |  | 1000 |  |  | 1000 |
| **Augusztus** |  | 5000 | 125300 |  | 130300 |
| **Szeptember** | 15670 | 5000 | 125300 |  | 145970 |
| **Október** |  | 5000 | 125300 |  | 130300 |
| **November** |  | 5000 | 125300 |  | 130300 |
| **December** |  | 5000 | 125300 |  | 130300 |
| **Összesen:** | 15670 | 32000 | 626500 |  | **674170** |
|  |  |  |  |  |  |
|  |  |  |  | **Mindösszesen:** | **195.885** |
|  |  |  |  |  |  |
|  | |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

1. Rendezvények koordinálása felkérés alapján, rendezvényekre eszközök biztosítása

2019-ben a Szentgrótért Kft. számos városi rendezvényen részt vett, az önkormányzattal, illetve a városi marketing iroda munkatársaival együtt dolgozva. Ez évben az első rendezvény, melyen részt vettünk **Május 1**. volt. Részt vettünk az előkészületi munkákban, úgy, mint díszítés, színpadépítés, majd részt vettünk a délutáni felvonuláson is.

Ezt a rendezvényt követte a **Gyereknap**, melyre sátrakat, illetve sörpadokat biztosítottunk a város számára. Kolléganőnk Simon Noémi, animátorszolgáltatást nyújtott a gyerekeknek a rendezvény alatt.

Az év legnagyobb rendezvénye a 4 napon át tartó **35 éves Város Napok** volt. Itt feladataink közé tartozott, a faházak bérbeadása, kézművesek, helyi termelők meghívása a rendezvényre, sátrak, faházak kiadása, áramszolgáltatás biztosítása, ügyelet biztosítása, egyéb feladatok elvégzése, továbbá a rendezvényhelyszín előkészítése, eszközök elhelyezése.



Város napok 1. napja

A szeptemberben megrendezett **Autómentes napon**, Tóth István előadást tartott a gyerekeknek, zsűri tag volt a Szentgrótért Kft., tettünk egy kört biciklivel közösen a városban, kísértük az óvodásokat, valamint a felsősöknek szervezett Szentgrót Expressz egyik állomásán is mi vártuk a versenyző gyerekeket.



Tóth István előadást tart a gyerekeknek.

Az év utolsó rendezvénye a vasárnaponként tartott **kézműves vásár, gyertyagyújtás** az adventi időszakban. A Kft. dolgozói, Vasáros István, Győrfi Gábor, Lakatos Zsolt, Székely Tibor, Bogdán István, Bécs Miklós végezték a rendezvény előtti előkészületi munkákat, úgymint sátorállítás, színpadállítás, faházak kinyitása, áram ellenőrzése. A rendezvény alatt folyamatos felügyeletet biztosítottak, illetve az utómunkálatokat, elpakolás, rendrakás is ők végezték. A Szentgrótért Kft. biztosította továbbá egy fő villanyszerelő jelenlétét, aki a rendezvény előtt, alatt, után ellenőrizte az áramcsatlakozást, az esetleges hibákat megjavította. A Kft további 1 fő dolgozója Simon Noémi, a Kft. által megvásárolt bögréket, re-poharakat, naptárakat, illetve társasjátékokat értékesítette. Nagy megtiszteltetés, hogy az adventi koszorú első gyertyáját a Szentgrótért Kft. gyújthatta meg.



Advent első vasárnapja- gyertyagyújtás

1. Sátor, és egyéb eszközök bérbeadása

Csak úgy, mint a tavalyi évben idén is folytatódott a sátrak, illetve a sörpadok bérbeadása rendezvényekre, eseményekre. A legtöbbet kibérelt sátraink a 3x3, illetve a 4x8 méretűek, de a sörpadokból is szép számmal béreltek egész évben. Sajnos a szeszélyes időjárásnak köszönhetően májusban az egyik 4x8-as sátrat bérlőjének javíttatni kellett, ugyanis a sok eső és szél könnyen meggörbíti a sátor lábait, rosszabb esetben eltöri, ezért minden bérlés előtt felhívjuk a bérlők figyelmét, hogy vegyék figyelembe az időjárási viszonyokat és annak tekintetében határozzák meg, felállítását, lebontását. A rendszeres felhívás ellenére is sajnos történnek olyan esetek, amikor a vihar, olyan gyorsan jön, jégesővel, széllel, hogy nem sikerül időben lebontani a sátrat.

|  |  |  |  |  |  |  |
| --- | --- | --- | --- | --- | --- | --- |
| **Dátum** | **Név** | **Darab** | **Termék** |  | **Bevétel** |  |
|  |  |  |  | **Nettó** | **Bruttó** |  |
| 2019.04.23 | Lim-ex Kft. | 1 | 3x3 sátor | 5080 | 6450 |  |
| 2019.04.30 | Horváth Szofia | 1 | sörpad | 630 | 800 |  |
| 2019.05.06 | Nemesné Németh Ildikó | 4 | sörpad | 1402 | 1780 |  |
| 2019.05.28 | Zgót. Város Önkormányzata | 6 | sörpad | 2102 | 2670 | utalás |
| 2019.06.12 | Fúvós zenekar | 25 | sörpad | 8760 | 11125 | utalás |
| 2019.05.30 | Móroczné Csilla | 15 | sörpad | 5256 | 6 675 Ft |  |
| 2019.06.12 | Gál Csilla | 1 | 4x8 sátor | 9000 | 11430 |  |
| 2019.06.17 | Martincsevics István | 1 | 4x8 sátor |  |  |  |
|  |  | 4 | sörpad | 11520 | 14630 |  |
| 2019.06.26 | Balogh Éva | 1 | 4x8 sátor |  |  |  |
|  |  | 3 | sörpad | 10890 | 13830 |  |
| 2019.06.27 | Bango Dezső (Oszi) | 2 | 3x3 sátor | 10157 | 12900 |  |
| 2019.07.01 | Danics Lenke | 2 | sörpad | 1260 | 1600 |  |
| 2019.07.01 | Varga Zoltán | 1 | 3x3 sátor |  |  |  |
|  |  | 2 | 4x8 sátor | 17772 | 22570 |  |
| 2019.07.10 | Takács Csaba József | 1 | 4x8 sátor | 6346 | 8060 |  |
| 2019.07.19 | Sinka Imréné | 2 | 4x8 sátor | 12692 | 16119 | utalás |
| 2019.07.22 | Martincsevics István | 1 | 3x3 sátor | 5080 | 6450 | utalás |
| 2019.08.05 | Szegeti Erika | 1 | 5x8 sátor |  |  |  |
|  |  | 3 | 3x3 sátor |  |  |  |
|  |  | 2 | fuvar |  |  |  |
|  |  |  |  | 44130 | 56045 |  |
| 2019.08.12 | Szabó Éva | 11 | sörpad | 6930 | 8800 |  |
| 2019.08.21 | Vári Mária | 2 | 3x3 sátor |  |  |  |
|  |  | 1 | 4x8 sátor |  |  |  |
|  |  | 30 | sörpad | 27006 | 34298 | utalás |
| 2019.08.26 | Marton András-Zalavég | 2 | 3x3 sátor | 10160 | 12903 | utalás |
| 2019.09.06 | Koltainé (zalabér-Roma község) | 1 | 5x8 sátor | 8890 | 11290 |  |
| 2019.09.09 | Kiss Imre (zalacereália) | 2 | 3x3 sátor |  |  |  |
|  |  | 1 | 4x8 sátor |  |  |  |
|  |  | 15 | sörpad | 21756 | 27630 | utalás |
| 2019.09.11 | Ábrahám Beáta | 1 | 3x3 sátor | 8000 | 10160 |  |
| 2019.09.16 | Ságod Önkormányzat | 15 | sörpad | 5256 | 6675 |  |
| 2019.09.26 | Kovács Miklós | 1 | 4x8 sátor | 9000 | 11430 |  |
| 2019.09.27 | Gelecsér istván- Bugyborék Egyesület | 1 | 10x15 sátor | 26000 | 33020 | utalás |
| 2019.10.01 | Türjei Önkormányzat | 2 | 3x3 sátor | 10161 | 12905 | utalás |
| 2019.10.04 | Ábrahám Beáta | 1 | 3x3 sátor | 8000 | 10160 |  |
| 2019.10.18 | Ábrahám Beáta | 1 | 3x3 sátor | 8000 | 10160 |  |
|  |  |  | **Összesen:** | **301236** | **382565** |  |
|  |  |  |  |  |  |  |
| **2018** | | | **2019** | | **2020 tervezet** | |
| **Bevételek** | **Nettó** | **Bruttó** | **Nettó** | **Bruttó** | **Nettó** | |
| **Összesen** | 686 197 | 871 470 | 301 236 | 382 565 | 450.000 Forint |  |
|  |  |  |  |  |  |  |
|  |  |  |  |  |  |  |

1. Szentgrót kártya értékesítés, marketing tevékenységek

A tavalyi évhez képest jóval visszaesett az érdeklődés a Szentgrót kártya kereslet iránt. Év elején jobban mutatkozott az érdeklődés, de év közepére, végére nagyon visszaesett. Habár kedvezményesen adtuk, a tavaly vásárolt kártya meghosszabbítása mindössze 1000 Forintba került, a 65 év feletti zalaszentgróti lakosoknak ingyen járt a kártya mégsem tudtunk eladni belőle sokat, a folyamatos hirdetés, reklámozás ellenére sem. Ennek oka vélhetően az, hogy az eddig legtöbb kedvezményt adó zalaszentgróti Termálfürdőben olyan új kedvezmények várták az oda látogatókat, hogy a Szentgrót kártya megvásárlása már kevésbé volt ígéretes.

Facebook oldalunkat továbbra is kezeljük, marketing tevékenységet végzünk rajt, hirdetjük az üzleteket, akik a Szentgrót kártya kapcsán kapcsolatban állnak velünk, valamint megpróbáljuk itt értesíteni a lakosságot a Zalaszentgróton történő eseményekről, legyen szó rendezvényről vagy akár egy új vagy már meglévő szolgáltatásról. Új szolgáltatókat vontunk be, így már nem csak Zalaszentgróton hanem a környező falvakban lakó vállalkozók is kedvezményadó partnereink lettek.

|  |  |  |  |
| --- | --- | --- | --- |
|  | **2018** | **2019** | **2020 tervezet** |
| **Darab** | 415 | 53 | 2-300 db |
| **Összesen (nettó)** | 653.543 | 28.339 | Nettó 400.000 Ft |

1. Zöldterület gondozás

2019. augusztusában 5 fővel, valamint 1 új tevékenységi körrel bővült a Szentgrótért Kft. A zalaszentgróti zöldterület gondozást, a város közterületeinek rendben tartását a Kft. vehette át további kezelésre. Ehhez szükség volt egy új vállalkozóra Győrfi Gábor személyében, aki csapatával, gondoskodik a városkép rendben tartásáról. A 4 fő Székely Tibor, Bogdán István, Lakatos Zsolt, Bécs Miklós a közmunkások közül került át a Kft dolgozói közé. A nagyobb füves területek gondozásához szükség volt egy fűnyíró traktor beszerzésére is. Egy 4 millió forint értékű Cub Cadet típusú fűnyírótraktorral bővült a Szentgrótért Kft. eszköztára, melyet az önkormányzat támogatásával vásárolhattunk meg. A dolgozók kaptak munkaruhát évszakhoz illően, valamint minden más szükséges eszköz is a rendelkezésükre áll, aminek egy részét saját költségvetésünkből szereztünk be. A vállalt érték: 14.725.000,-Ft (nettó)

A Zalaszentgrót Város Önkormányzata, továbbá a Szentgrótért Kft között Vállalkozói szerződés 4. pontja alapján 2020. márciusban a vállalási díjat áttekintik, az elvégzendő feladatok felmerülő költségek kiadások alapján, továbbá a feladat ellátásához szükséges fejlesztéseket megtervezik, mely alapján dönteni lehet a vállalkozói díj összegéről.

A Szentgrótért Kft 2019 évben vállalt már az új eszközökre munkát, pl. Zalaegerszeg Termálfalu zöldterületének karbantartására. Tervezzük 2020 évben további szerződések kötését, amelyre nagy esély van.

Mivel a Kft. előre készül a jövő évre, amelyben tervei között szerepel már a Termálfürdő üzemeltetése is, ezért novembertől már azt a területet is elkezdték rendbe tenni.



A Szentgrótért Kft. dolgozói munka közben.



|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nettó kiadás** | **2019 fűnyírás** | |  |  |  |  |  |  |  |
|  | **Üzema.** | **Alkatr.** | **Mgép** | **Mvéd. Eszk.** | **Bér+jár.** | **Virág+ vegyszer** | **Mgép bérleti díj** | **Adminisztráció** | **Össz. Kiad.** |
| **Augusztus** | 78960 | 15100 | 3149600 | 83480 | 1125220 | - | - | 30000 | 4482360 |
| **Szeptember** | 113750 | 69463 | 95500 | - | 1125220 | 3530 | - | 30000 | 1437463 |
| **Október** | 96445 | 34150 | - | - | 1125220 | 86425 | - | 30000 | 1372240 |
| **November** | 52775 | 32805 | - | 5870 | 1125220 | - | 114830 | 30000 | 1361500 |
| **December** | 23810 | - | - | 68345 | 1125220 | - | - | 30000 | 1247375 |
| **Össz.** | 365740 | 151518 | 3245100 | 157695 | 5626100 | 89955 | 114830 | 150000 |  |
|  |  |  |  |  |  |  |  | **Össz. Kiad.** | 9900938 |
|  |  |  |  |  |  |  |  |  |  |
|  |  |  |  |  |  |  |  |  |  |
| **Nettó bev.** |  |  |  |  |  |  |  |  |  |
|  | **Eszk.támog.** | **Zöldt.gon.** |  |  |  |  |  |  | **Össz.bev.** |
| **Augusztus** | 3149607 | 1492500 |  |  |  |  |  |  | 4642107 |
| **Szeptember** |  | 1582500 |  |  |  |  |  |  | 1582500 |
| **Október** |  | 1472500 |  |  |  |  |  |  | 1472500 |
| **November** |  | 736250 |  |  |  |  |  |  | 736250 |
| **December** |  | 736250 |  |  |  |  |  |  | 736250 |
| **Össz.** | 3149607 | 6020000 |  |  |  |  |  |  |  |
|  |  |  |  |  |  |  |  | **Össz. Bev.** | 9169607 |
|  |  |  |  |  |  |  |  |  |  |
|  |  |  |  |  |  |  | **Mindösszesen:** |  | -731331 |

Egyéb tervezett tevékenységek 2020-évre.

Tavasztól nyárig betekintést nyerhettünk a zalaszentgróti piac működtetésébe is. Megismertük a szabályokat, az árusokat, valamint a területbérleti díjak árszabását is. Erre azért volt szükség, mert jövő évtől esedékes lehet, hogy a Szentgrótért Kft. újabb tevékenységi körrel bővül ez pedig a piackezelés lenne, ami újabb bevételi forrást eredményezne.

Egy fő dolgozó csütörtökönként részt vett a piac bérleti ügyeinek intézésébe.

Tervezet szerint 2020 évtől a Szentgrótért Kft fogja üzemeltetni a Zalaszentgróti Sportcsarnokot, valamint az ehhez kapcsolódó műfüves pályát. A Kft vezetője felvette a kapcsolatot a GESZ vezetőjével és áttekintették az ezzel kapcsolatos feladatokat.

A napokban felkeresett bennünk egy projekt menedzser is, aki szakmai tudásával, 2 dolgozóval egy újabb pillér lehetne a Kft-n belül. Ennek tárgyalása jelenleg is folyik.

Mivel a Zalaszentgróti Termálfürdőt 2020 január 01-től a jelenlegi vállalkozó visszaadja, így a fürdő üzemeltetését a tervek szerint a Szentgrótért Kft veszi át. Részt vállaltunk a fürdő állapotfelmérésében, egyeztettünk azokról az eszközökről, amelyeket a vállalkozó átad az Önkormányzat részére, amennyiben a visszavételről a döntés megszületik.

A Szentgrótért Kft a tervek szerint kiegészül az ott dolgozókkal, egy villanyszerelő, egy vízvezeték szerelő, egy asztalos, és egy adminisztrátor kerül át a tervek szerint a Kft-hez.

A Kft így a fürdő szezonális nyitva tartásán kívül el tudja látni a már átvett, vagy tervezett munkaterületeken a felügyeletet, karbantartási tevékenységet. Esetenként munkát vállalhat, a fenti tevékenységi körökben.

Kérem a 2019 évi beszámoló elfogadását.

Tóth István

ügyvezető igazgató