Szám:1-1/2020. 5. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2020. január 30-i rendes, nyilvános ülésére**

**Tárgy**: Döntés a Szentgrótért Kft. 2020. évi működési stratégiájáról

**Tisztelt Képviselő-testület!**

Zalaszentgrót Város Önkormányzata egyszemélyes tulajdonosa a Szentgrótért Kereskedelmi és Szolgáltató Korlátolt Felelősségű Társaságnak (a továbbiakban röviden: Szentgrótért Kft.), amelynek cégnevét a képviselő-testület a 2018. május 24-én tartott ülésén hozott 47/2018. (V. 24.) számú határozatával elfogadott alapító okirat módosítás révén változtatta Szentgróti Víz- és Fürdő Kft. megnevezésről Szentgrótért Kft. megnevezésre.

A társaság átalakításával és jövőbeli tevékenységével a képviselő-testület az utóbbi években több alkalommal is foglalkozott. A képviselő-testület részletesen kidolgozott anyagban tárgyalta a Kft. lehetséges tevékenységi körének bővítési profiljait és a működési alternatíváit, mivel a Szentgróti Víz- és Fürdő Kft. tevékenysége 2017. év során lényegesen szűkült, bevételszerző tevékenysége megszűnt. Mindazonáltal a társaság a jogszabályokban meghatározott kötelezettségeinek továbbra is köteles volt eleget tenni, melynek költségeivel is számolni kellett. A testület a 71/2017. (VII. 27.) számú határozatában döntött a Szentgróti Víz- és Fürdő Kft. működésének fenntartásáról. A testület egyetértett a társaság jövőbeni gazdasági profiljának bővítésével részben az önkormányzati feladatok hatékony kiszervezésével, illetve egyéb gazdasági tevékenységek bevezetésével.

A testület a 80/2017. (IX. 28.) számú határozatával a Kft. ügyvezetői feladatának ellátásával 2017. október 1-jei hatállyal, öt éves határozott időtartamra Tóth István Lajos 8900 Zalaegerszeg, Gábor Áron u. 36. szám alatti lakost bízta meg havi bruttó 140.449,- Ft és havi bruttó 23.120,- Ft útnyilvántartás alapján járó utazási költségtérítés ellenében azzal, hogy az ügyvezető a megbízás keretében készítsen pénzügyi üzleti tervet a Kft. jövőjére, valamint helyzetelemzést a lehetőségeire vonatkozóan 2017. december 31-ig, továbbá tárja fel a hiánykapacitásokat a Kft. tevékenységének bővítését érintően. A Képviselő-testület a határozatában rögzített díjazást 2018. január 31-ig állapította meg azzal, hogy a díjazás folyósításának folytatásáról az üzleti terv elfogadásával egyidejűleg dönt.

Ezt követően a 3/2018. (I. 25.) számú határozatában a képviselő-testület elfogadta Tóth István ügyvezető által elkészített Szentgróti Víz- és Fürdő Kft. 2018. évi marketing és stratégiai tervét, azzal, hogy a Kft. 2018. évi működéséhez 7.561.000,- Ft támogatást biztosított negyedéves beszámolási kötelezettséggel, továbbá az ügyvezető juttatásait 2019. március 31-ig havi bruttó 140.449,- Ft megbízási díjként, valamint havi bruttó 23.120,- Ft útnyilvántartás alapján járó utazási költségtérítésként biztosította.

A testület a 2018. május 24-i ülésén az alapító okirat módosítás keretében nem csupán a cégnév és a telephely – 8790 Zalaszentgrót, külterület 010311/32. hrsz.-ról 8790 Zalaszentgrót, Dózsa György utca 9. számra – változott, hanem a társaság TEÁOR ’08 szerinti főtevékenysége is, amely „3600 Víztermelés, -kezelés, -ellátás”-ról „6832 Ingatlankezelés”-re módosult. Az alapító okiratban a társaság egyéb tevékenységi köre kiegészült a „7721 Szabadidős, sporteszköz kölcsönzése”, a „8230 Konferencia, kereskedelmi bemutató szervezése” és a „3600 Víztermelés,-kezelés, ellátás” TEÁOR ’08 szerinti tevékenységi körökkel.

A 2018. május 24-i testületi ülésen hozott 48/2018. (V. 24.) számú határozatban született döntés a Szentgrótért Kft. törzstőkéjének leszállításáról a társaság profilváltására tekintettel tőkekivonás céljából azáltal, hogy az alapító által nem vagyoni hozzájárulásként teljesített Zalaszentgrót belterület 719/3 helyrajzi számú, kivett beépítetlen terület megnevezésű, 4.082 m2 nagyságú, az apportjegyzék szerint 2.857.400,- Ft értékű ingatlant az apportjegyzékből kivonta.

A 2018. május 24-i ülésén a testület a 49/2018. (V. 24.) számú határozatában döntött arról, hogy 2018. június 1. napjától kezdődően határozatlan időre a Kft. vagyongazdálkodásába adja az önkormányzat tulajdonában álló 19 db sörpad garnitúrát, amelyre vonatkozóan a felek vagyongazdálkodási megállapodást kötöttek.

A Szentgrótért Kft. tevékenységi köre a 2018. évben az alábbiakra terjedt ki:

1. Zalaszentgrót, Dózsa Gy. u. 9. szám alatti társasházi ingatlan felügyeleti, közös képviselői feladatok ellátása.
2. Rendezvényszervezés, rendezvényhez szükséges eszközök hasznosításának koordinálása.
3. Sátor és egyéb eszközök bérbeadása.
4. Szentgrót kártya értékesítése, partnerek felkutatása.
5. Saját rendezvény szervezése (nyári tábor).

2019. évben az alábbi jelentős változás történt a Kft. működésében:

Zalaszentgrót Város Önkormányzatának Képviselő-testülete a 2019. július 25-i ülésén a 88/2019. (VII. 25.) számú határozatában döntött arról, hogy Zalaszentgrót város zöldterületeinek és közterületeinek fenntartására 2019. augusztus 1. napjától a Szentgrótért Kft- vel köt szerződést. E határozatban vállalta, hogy a vállalkozói díj pénzügyi fedezetét a mindenkori költségvetésében biztosítja. Emiatt 2019. augusztus hónaptól 5 fővel bővült a Szentgrótért Kft. munkavállalói létszáma.

2020. január 7-én Tóth István ügyvezető elkészítette és Önkormányzatunkhoz benyújtotta a Szentgrótért Kft. 2019. évi előzetes beszámolóját. Fentieknek megfelelően a beszámolóban az alábbi tevékenységeket nevezte meg, mint a Kft. által 2019. évben végzett tevékenységeket:

1. Zalaszentgrót Dózsa György u. 9. Társasház üzemeltetése, helységek bérbeadása, felújítás, javításkoordinálás, rendezvények lebonyolítása, társasházkezelés
2. Rendezvények koordinálása felkérés alapján, rendezvényekre eszközök biztosítása
3. Sátor, és egyéb eszközök bérbeadása
4. Szentgrót kártya értékesítése
5. Marketing tevékenységek
6. Zöldterület gondozás
7. Egyéb tevékenységek

Tóth István ügyvezető jelen előterjesztés 1. mellékleteként elkészítette a Kft. 2020. évi munkatervét, amely a 2019. évben végzett tevékenységek folytatását és a Kft. tevékenységi körének a 2020. évre tervezett alábbi tevékenységekkel való bővítését tartalmazza:

1. Sportcsarnok üzemeltetése, műfüves pálya üzemeltetése
2. Zalaszentgrót Termálfürdő üzemeltetése
3. Szentgróti Fejlesztési Ügynökség létrehozása
4. A sportcsarnok és műfüves pálya üzemeltetése tekintetében a testület a 2019. december 12-i ülésén a 138-143/2019. (XII. 12.) számú határozataiban döntött a GESZ megszüntetéséről és feladatainak átszervezéséről. A Szentgrótért Kft. 2019. évi tervezett tevékenységei között szerepelt ezen létesítmények üzemeltetése, a képviselő-testület 140/2019. (XII. 12.) számú határozata alapján 2020. január 1-ei kezdettel ez megvalósul.
5. A termálfürdő üzemeltetése vonatkozásában a testület a 2019. december 14-i ülésén a 150/2019. (XII. 14.) számú határozatában döntött a Zalaszentgrót Város Önkormányzata és a Cattani Partner Kft. között 2017. április 18-án a Szent Gróth Termálfürdő és Szabadidőközpont üzemeltetésére megkötött bérleti-üzemeltetési szerződés 2019. december 31. napjával közös megegyezéssel történő megszüntetéséről. Korábban az Önkormányzat felkérte a Szentgrótért Kft-t a fürdő üzemeltetésére vonatkozó részletes üzemeltetési költség- és műszaki terv összeállítására, melyet a 2020. évi működési stratégia is tartalmaz.
6. Zalaszentgrót város Önkormányzata évente a Közös Hivatali beszámoló keretében, - ill. a 2019. november 28-ai ülésén is a „Tájékoztató a támogatást nyert projektek megvalósításáról” című napirend keretében – folyamatosan tájékoztatja a képviselőtestületet az önkormányzat pályázati források bevonásával megvalósuló fejlesztéseinek helyzetéről. A jelenleg futó és a következő időszakba tervezés alatt álló, ill. kiírásra kerülő (pl. Magyar Kisvárosok Program), a 2021-2027 uniós projektek előkészítése és megvalósítása, a programok összehangolása céljából javasolt egy fejlesztési iroda – **ügynökség** – létrehozása figyelemmel a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet azon előírására is, mely szerint „*a Közszféra szervezet kedvezményezettek - ide nem értve az egyházi jogi személyt - az ….. szakértői szolgáltatást kizárólag akkor számolhatják el a projekt keretében, ha a szakértői szolgáltatást költségvetési szerv, vagy olyan gazdálkodó szervezet látja el, amelyben az állam vagy önkormányzat - együttesen vagy külön, közvetve vagy közvetlenül - 100%-os tulajdoni részesedéssel rendelkezik, és amelyek a szolgáltatást kizárólag közalkalmazotti, közszolgálati, kormányzati szolgálati jogviszonyban vagy munkaviszonyban foglalkoztatott alkalmazottal, vagy megbízási jogviszonyban foglalkoztatott természetes személlyel láthatják el”*.

Az ügynökség célja: Zalaszentgrót városának fejlesztési ügynökségét azzal a céllal hozzuk létre, hogy lehetővé váljon a fejlesztési folyamatok hatékony előkészítése és eredményes megvalósítása.

Ügynökség feladatai:

* A Város céljaihoz kapcsolódó rövid-, közép- és hosszútávú fejlesztési koncepciók, -tervek kidolgozása; külső szakértők munkájának támogatása.
* Pályázati lehetőségek figyelemmel kísérése és fejlesztési javaslatok megfogalmazása a döntéshozók felé.
* A pályázati folyamatok végig kísérése az ötlettől a fenntartási időszak végéig.
* A pályázatokhoz kötődő feladatok összehangolása, koordinálása, támogatása; egyes projektek esetében a teljeskörű pályázatírási, projektmenedzsmenti és műszaki ellenőrzési feladatok ellátása.
* Az egyes projektek közötti kapcsolódási pontok feltárása, az egymásra-épülés megteremtése.
* Aktuális információ biztosítása az egyes fejlesztések állásáról.
* Minden egyéb operatív, szervezési, döntés-előkészítéssel, döntések végrehajtásával kapcsolatos feladat ellátása, koordinálása, amelyben az Önkormányzat bármilyen módon és mértékben érintett, vagy számára elő van írva.

A feladatok felölelik a fejlesztések **projektmenedzsmenti**, a **pénzügyi** és **műszaki feladata**inak ellátását.

Az ügynökség létrehozásától elvárt eredmények:

* Az iroda segítségével az Önkormányzat hatékonyabban tudja ellátni a pályázatok írásával és a megvalósítással kapcsolatos feladatait.
* Az iroda munkájának köszönhetően megtörténik a döntéshozáshoz szükséges megfelelő előkészítés.

Az Ügynökség jogállása: A Szentgrótért Kft. szervezeti egysége

Iroda munkatársai:

* 1 fő projektmenedzser – irodavezetői feladatok ellátása
* 1 fő műszaki referens, műszaki előkészítési és műszaki ellenőri feladatok ellátása
* 1 fő projektasszisztens, pénzügyi és adminisztratív feladatok ellátása

Az ügynökség feladatait vállalkozói szerződés keretében foglalkoztatott szakemberek látják el.

Az Ügynökség fenntartásának tervezett forrásai:

* Projektekhez kapcsolt menedzsment, műszaki ellenőri és működési jellegű források.
* Saját bevételek (pl. pályázatírás külső fél részére).
* Vállalkozói díj szerződés keretében a fejlesztési irodai tevékenységek ellátására

Áttekintve az Önkormányzat folyamatban lévő és 2020-ban várható további pályázatait, 2020. március 1-től az alábbi pályázatok projektmenedzser feladatainak ellátása jelenik meg **nettó 3.196.543 Ft** összegben:

* TOP-3.1.1-15-ZA1-2016-00002 Zalaszentgrót fenntartható közlekedésfejlesztése
* TOP-5.3.1-16-ZA1-2017-00015 "MINEK - Megújuló, Informálódó, Együttműködő Közösségek - Zalaszentgróton és vidékén (Helyi identitás és kohézió erősítése Zalaszentgróton, Zalabérben, Zalaszentlászlón, Pakodon és Dötkön)"
* Zala Termálvölgye LEADER HACS - VP6-19.2.1.-99-6-17 - Közösségfejlesztési kulcsprojektek „Sutyi udvar a közösségért”
* Zala Termálvölgye LEADER HACS - VP6-19.2.1.-99-6-17 - Közösségfejlesztési kulcsprojektek „Közösségfejlesztést szolgáló eszközök beszerzése Zalaszentgróton”

A projektmenedzsment feladatok egyes pályázatokból történő finanszírozhatósága a következők szerint kalkulálható:

|  |  |  |  |  |  |  |
| --- | --- | --- | --- | --- | --- | --- |
| nettó összegek | **2020** | **2021** | **2022** | **2023** | **Összes nettó** | **Összes Bruttó** |
| MINEK pályázat projektmenedzsment költsége | 216 850 | 289 134 | 289 134 | 168 661 | **963 780** | **1 224 000** |
| Kerékpárút | 2 900 953 | 2 307 043 | - | - | **5 207 996** | **6 614 155** |
| LEADER pályázatok | 78 740 |  |  |  | **78 740** | **100 000** |
| **Összesen nettó:** | **3 196 543** | **2 596 177** | **289 134** | **168 661** |  |  |
| ÁFA | 863 067 | 700 968 | 78 066 | 45 539 |  |  |
| **Bruttó** | **4 059 610** | **3 297 145** | **367 200** | **214200** |  |  |

Indokolt ezen pályázatok projektmenedzseri feladatainak Szentgrótért Kft. részéről történő ellátása.

További bevételi lehetőségeket **nettó 500 000 Ft.** értékben szerepeltetünk:

* TOP-4.3.1-15-ZA1-2016-00003 A Gyár utcai szegregátum rehabilitációja projekt menedzsmenti és műszaki ellenőri feladatainak ellátása
* A kidolgozás alatt álló Magyar Kisvárosok Program projektelőkészítési feladatai, pályázatainak elkészítése, későbbi lebonyolítása
* Közvetlen brüsszeli kifizetésű szakpolitikai program pályázatai
* Önkormányzati magasépítési projektek műszaki ellenőrzése
* Magyar Falvak Program – pályázatírás, menedzsement és műszaki ellenőrzés - a járás kistelepüléseinek

Kiadások vizsgálata:

Az előzetesen lefolyatott egyeztetések, árajánlat kérések alapján a projektirodai feladatok ellátása – vállalkozói szerződés keretében, számla ellenében – 2020. évben **6.700.000,- Ft összegű igénybe vett szolgáltatás** kiadás soronjelentkezik. 2021. első 2 hónapjában ezen költség **1.340.000,- Ft. összeg**ben jelentkezik.

|  |  |  |  |  |
| --- | --- | --- | --- | --- |
| **megnevezés** | **1 hónap** | **2020.03.01-2020.12.31.** | **2021.01.01- 2021.02.28.** | **Összesen:** |
| ***Igénybe vett szolgáltatás*** | ***670 000*** | ***6 700 000*** | ***1 340 000*** | ***8 040 000*** |
| *Projektmenedzser* | *300 000* | *3 000 000* | *600 000* | *3 600 000* |
| *Műszaki szakértő* | *200 000* | *2 000 000* | *400 000* | *2 400 000* |
| *Adminisztratív tevékenység* | *170 000* | *1 700 000* | *340 000* | *2 040 000* |
| ***Összes kiadás*** |  | **6 700 000** | **1 340 000** | **8 040 000** |

***Összesítve:***

|  |  |  |  |
| --- | --- | --- | --- |
|  | Megnevezés | Nettó összeg  Ft.  2020.03.01-  2020.12.31. | Időarányos  Nettó összeg  Ft.  2021.01.01-  2022.02.28. |
| Bevétel: | Projektmenedzsmenti feladatok | 3 200 000 | 640 000 |
| Bevétel: | További projektmenedzsment feladatok | 500 000 | 50 000 |
| *Bevétel:* | *Projektirodai feladatok ellátása vállalkozói szerződés keretében* | *3 000 000* | *600 000* |
| *Bevétel* | *Előzetesen felszámított ÁFA* | *1 809 000* | *348 000* |
| **Bevétel:** | **Összes bevétel:** | **8 509 000 Ft.** | **1 638 000 Ft.** |
| Kiadás: | Igénybe vett szolgáltatások | 6 700 000 | 1 340 000 |
| *Kiadás* | *Befizetendő ÁFA* | *1 809 000 Ft.* | *348 000* |
| **Kiadás:** | **Összes kiadás:** | **8 509  000 Ft.** | **1 638 000 Ft.** |

A munkatervben áttekintettük a Szentgróti Fejlesztési Ügynökség működésének feltételeit, amelynek ellátását 2020.03.01-től 2021.02.28-ig tartó időszakban a Kft. **nettó 3.600.000,- Ft + 972.000,- Ft ÁFA** összegű vállalkozói díj ellenében látja el.

A fent említett eddigi és új feladatok vonatkozásában a 2020. évi működési stratégia tevékenységenként tartalmazza az üzemeltetés tervezett pénzügyi mérlegét, mely alapján az alábbi finanszírozási igények merülnek fel a Szentgrótért Kft. részéről:

1. Társasház üzemeltetési tevékenység a 2020. évi új belépő társasházak bevállalásával rentábilisan végezhető.
2. Rendezvények koordinálása, sátor és sörpadok használatba adása, Szentgrót kártya értékesítési tevékenységek 2020. évi tervezett eredménye nem veszteséges.
3. Zöldterület gondozása szerződés alapján a jelenleg érvényben lévő szerződés feltételeinek felülvizsgálata szükséges az éves költségvetés függvényében. A Kft. által tervezett zöldterületei és közterület fenntartási szolgáltatás 2020. március 1-től 2021. február 28-ig tartó időszakra a vállalási díj összege nettó 18.869.710,- Ft + Áfa, összesen 23.964.532,- Ft.
4. Sportcsarnok üzemeltetése, műfüves pálya üzemeltetése vonatkozásában bár még a bevételi oldal nem tervezhető teljes biztonsággal, az üzemeltetés 2020. évi díja nettó 1.750.380,- Ft + Áfa, összesen 2.222.983,- Ft, továbbá a Szentgrótért Kft. által fizetendő bérleti díj nettó 576.380,- Ft + Áfa, összesen 732.003,- Ft összegben került meghatározásra.
5. Zalaszentgrót Termálfürdő üzemeltetésének összege 2020. január 1. napjától 2021. február 28. napjáig nettó 14.945.000,- Ft + Áfa, összesen 18.980.150,- Ft, továbbá a Szentgrótért Kft. által fizetendő bérleti díj nettó 6.720.000,- Ft + Áfa, összesen 8.534.400,- Ft összegben került meghatározásra.
6. Szentgrótért Kft. Fejlesztési Ügynökség szervezeti egysége által 2020. március 1-től 2021. február 28-ig biztosítandó projektmenedzseri és projekt-előkészítési, pénzügyi és műszaki szakértői feladatok ellátásáért nettó 3.600.000- Ft + Áfa, összesen 4.572.000,- Ft megbízási díj került betervezésre azzal, hogy az előterjesztésben meghatározott projektek projektmenedzseri feladatok ellátásával is megbízásra kerül a Kft.

Zalaszentgrót Város Önkormányzata Képviselő-testülete 140/2019. (XII. 12.) számú határozata értelmében indokolt a nem lakás céljára szolgáló helyiségek 2020. évi bérleti díját megállapító 125/2019. (XI.28.) számú képviselő-testületi határozatból a 140/2019. (XII. 12.) számú döntésnek megfelelően a sportcsarnok és a műfüves pálya bérleti díjának törlése, mivel annak meghatározása az üzemeltetéssel megbízott Szentgrótért Kft. hatáskörébe került.

A Gazdasági és Városfejlesztési Bizottság az előterjesztést a 2020. január 23-i ülésén megtárgyalta, a 1/2020.-6/2020. (I. 23.) számú határozataival elfogadta, és a Képviselő-testületnek elfogadásra javasolja.

A Pénzügyi és Ügyrendi Bizottság az előterjesztést a 2020. január 23-i ülésén megtárgyalta, a 6/2020-11/2020. (I. 23.) számú határozataival elfogadta, és a Képviselő-testületnek elfogadásra javasolja.

Kérem a Tisztelt Képviselő-testületet, hogy az előterjesztést szíveskedjen megtárgyalni, majd az alábbi határozati javaslatot elfogadni.

1. **Határozati javaslat:**

Zalaszentgrót Város Önkormányzatának Képviselő-testülete Tóth István Lajos ügyvezető által elkészített Szentgrótért Kft. 2019. évi beszámolóját és a 2020. évi munkatervét az előterjesztés melléklete szerinti formában és tartalommal elfogadja.

Zalaszentgrót Város Önkormányzatának Képviselő-testülete Tóth István Lajos ügyvezető juttatásait 2020. február 1. napjától az ügyvezetői megbízás időtartamának végéig havi bruttó 140.449,- Ft, azaz száznegyvenezer-négyszáznegyvenkilenc forint megbízási díjként, valamint havi bruttó 53.000,- Ft, azaz ötvenháromezer forint útnyilvántartás alapján járó utazási költségtérítésként biztosítja.

A Képviselő-testület felkéri a jegyzőt, hogy a Szentgrótért Kft. ügyvezetőjét a döntésről tájékoztassa.

**Határidő:** 2020. február 8.

**Felelős:** Dr. Simon Beáta

1. **Határozati javaslat:**

Zalaszentgrót Város Önkormányzatának Képviselő-testülete a Szentgrótért Kft. elfogadott 2020. évi munkaterve alapján Zalaszentgrót város zöldterületei és közterületei fenntartásának vállalkozói díját 2020. március 1-től 2021. február 28-ig tartó időszakra nettó 18.869.710,- Ft + Áfa, összesen 23.964.532,- Ft összegen biztosítja.

Zalaszentgrót Város Önkormányzatának Képviselő-testülete felhatalmazza Baracskai József polgármestert a vállalkozási szerződés módosításának aláírására.

**Határidő:** 2020. február 28.

**Felelős:** Dr. Simon Beáta

1. **Határozati javaslat:**

Zalaszentgrót Város Önkormányzatának Képviselő-testülete a Szentgrótért Kft. elfogadott 2020. évi munkaterve alapján Zalaszentgrót város Sportcsarnok és műfüves pálya üzemeltetési díját 2020. január 1-től 2021. december 31-ig tartó időszakra nettó 1.750.380,- Ft + Áfa, összesen 2.222.983,- Ft, továbbá a Szentgrótért Kft. által fizetendő bérleti díjat nettó 576.380,- Ft + Áfa, összesen 732.003,- Ft összegben határozza meg.

Zalaszentgrót Város Önkormányzatának Képviselő-testülete felhatalmazza Baracskai József polgármestert az üzemeltetési szerződés aláírására.

**Határidő:** 2020. január 31.

**Felelős:** Dr. Simon Beáta

1. **Határozati javaslat:**

Zalaszentgrót Város Önkormányzatának Képviselő-testülete megbízza a 100 %-os tulajdonában lévő Szentgrótért Kft.-t az Önkormányzat kizárólagos tulajdonában lévő Szent Gróth Termálfürdő és Szabadidőközpont üzemeltetésével 2020. január 1-től 2021. február 28-ig tartó időszakra.

Zalaszentgrót Város Önkormányzatának Képviselő-testülete a Szentgrótért Kft. elfogadott 2020. évi munkaterve alapján a Gróth Termálfürdő és Szabadidőközpont üzemeltetési díját 2020. január 1. napjától 2021. február 28. napjáig nettó 14.945.000,- Ft + Áfa, összesen 18.980.150,- Ft összegben biztosítja, továbbá a Szentgrótért Kft. által fizetendő bérleti díjat nettó 6.720.000,- Ft + Áfa, összesen 8.534.400,- Ft összegben határozza meg.

Zalaszentgrót Város Önkormányzatának Képviselő-testülete felhatalmazza Baracskai József polgármestert az előterjesztés 3. számú mellékletét képező üzemeltetési szerződés aláírására.

**Határidő:** 2020. január 31.

**Felelős:** Dr. Simon Beáta

1. **Határozati javaslat:**

Zalaszentgrót Város Önkormányzatának Képviselő-testülete megbízza a Szentgrótért Kft.-t a

* TOP-3.1.1-15-ZA1-2016-00002 Zalaszentgrót fenntartható közlekedésfejlesztése pályázat projektmenedzseri feladatainak ellátásával (2020. évben nettó 2.900.953,- Ft + Áfa, összesen 3.684.210,- Ft, 2021. évben nettó 2.307.043,- Ft + Áfa, összesen 2.929.945,- Ft) mindösszesen bruttó 6.614.155,- Ft pályázat keretében elszámolható megbízási díjért,
* TOP-5.3.1-16-ZA1-2017-00015 "MINEK - Megújuló, Informálódó, Együttműködő Közösségek - Zalaszentgróton és vidékén (Helyi identitás és kohézió erősítése Zalaszentgróton, Zalabérben, Zalaszentlászlón, Pakodon és Dötkön)" pályázat projektmenedzseri feladatainak ellátásával (2020. évben nettó 216.850,- Ft + Áfa, összesen 275.400,- Ft, 2021. évben nettó 289.134,- Ft + Áfa, összesen 367.200,- Ft, 2022. évben nettó 289.134,- Ft + Áfa, összesen 367.200,- Ft, 2023. évben nettó 168.661,- Ft + Áfa, összesen 214.200,- Ft) mindösszesen bruttó 1.224.000,- Ft pályázat keretében elszámolható megbízási díjért,
* Zala Termálvölgye LEADER HACS - VP6-19.2.1.-99-6-17 - Közösségfejlesztési kulcsprojektek „Sutyi udvar a közösségért” és a Zala Termálvölgye LEADER HACS - VP6-19.2.1-99-6-17 - Közösségfejlesztési kulcsprojektek „Közösségfejlesztést szolgáló eszközök beszerzése Zalaszentgróton” pályázatok projektmenedzseri feladatainak ellátásával bruttó 100.000,- Ft pályázat keretében elszámolható megbízás díjért.

Zalaszentgrót Város Önkormányzatának Képviselő-testülete megbízza a Szentgrótért Kft-t a Kft. elfogadott 2020. évi munkaterve alapján Zalaszentgrót Város Önkormányzata részéről benyújtandó egyes pályázatainak projekt előkészítési, projektmenedzseri, pénzügyi és műszaki szakértői feladatok ellátásával 2020. március 1-től 2021. február 28-ig tartó időszakban nettó 3.600.000,- Ft + Áfa, összesen, 4.572.000- Ft megbízási díjért.

Zalaszentgrót Város Önkormányzatának Képviselő-testülete felhatalmazza Baracskai József polgármestert a megbízási szerződések aláírására.

**Határidő:** 2020. március 31.

**Felelős:** Dr. Simon Beáta

1. **Határozati javaslat:**

Zalaszentgrót Város Önkormányzatának Képviselő-testülete egyetért azzal, hogy a nem lakás céljára szolgáló helyiségek 2020. évi bérleti díjtételeit megállapító 140/2019. (XII. 12.) számú határozatával elfogadott táblázatból az alábbi létesítmények törlésre kerüljenek:

|  |  |  |  |  |  |
| --- | --- | --- | --- | --- | --- |
|  | ***cím*** | ***funkció*** | ***nettó ár Ft/óra*** | ***ÁFA*** | ***Bruttó ár Ft/óra*** |
| 32. | Ifjúság u. 2. | műfüves sportpálya | 4 000 | 1 080 | 5 080 |
| 33. | Kossuth Lajos u. 11. | sportcsarnok | 4 190 | 1 131 | 5 321 |

**Zalaszentgróti székhellyel rendelkező sportegyesületekre vonatkozó bérleti díjak**

|  |  |  |  |  |  |
| --- | --- | --- | --- | --- | --- |
| 38. | Kossuth Lajos u. 11. | sportcsarnok | 630 | 170 | 800 |

**Határidő:** 2020. január 30.

**Felelős:** Dr. Simon Beáta

**Zalaszentgrót**, 2020. január 20.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző